24. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 123727 της 24/27 Οκτ. 1977  (ΦΕΚ Β΄ 1071) Περί της διαδικασίας χορηγήσεως αδειών εις το Εκπαιδευτικόν προσωπικόν της ΣΕΛΕΤΕ, προς μετεκπαίδευσιν εις την αλλοδαπήν. Έχοντες υπ’ όψει: 1.Τας διατάξεις: α)του Ν.Δ. 581/70 «περί διοικήσεως της Σχολής Εκπαιδευτικών λειτουργών Επαγγελματικής και Τεχνικής Εκπαιδεύσεως» (ΣΕΛΕΤΕ) και β)του άρθρ. 29 του Ν.Δ. 789/70 «περί οργανώσεως της ΣΕΛΕΤΕ». 2.Σχετικήν εισήγησιν του Διοικητικού Συμβουλίου της ΣΕΛΕΤΕ διατυπωθείσαν εις την υπ’ αριθ. 30/29.7.77 πράξιν του, αποφασίζομεν: Καθορίζομεν την διαδικασίαν χορηγήσεως εκπαιδευτικών αδειών εις το εκπαιδευτικόν προσωπικόν της ΣΕΛΕΤΕ προς μετεκπαίδευσιν εις την αλλοδαπήν ως ακολούθως: 1.Το Διοικητικόν Συμβούλιον της ΣΕΛΕΤΕ, καθορίζει κατά μήνα Νοέμβριο και Μάϊον εκάστου έτους τους τομείς εκπαιδεύσεως, τους έχοντας ανάγκην ενισχύσεως δια προσωπικού διαθέτοντος επιμόρφωσιν εις την αλλοδαπήν, τα προσόντα τα οποία πρέπει να έχει το προσωπικόν (κλάδον, βαθμόν, τίτλους, χρόνον υπηρεσίας) κατά περίπτωσιν, τα εκπαιδευτικά ιδρύματα της αλλοδαπής εις τα οποία θα γίνει η μετεκπαίδευσις, την ξένην γλώσσαν της οποίας απαιτείται η γνώσις, τον χρόνον της μετεκπαιδεύσεως (έναρξιν και λήξιν αυτού) το πρόγραμμα ταύτης, τον αριθμόν των μετεκπαιδευθησομένων κατά τομείς, ως και πάσαν άλλην αναγκαίαν λεπτομέρειαν ή διασάφησιν. 2α.Η κατά τ’ ανωτέρω απόφασις του Διοικητικού Συμβουλίου της ΣΕΛΕΤΕ εγκρινομένη υπό του Υπουργού Εθνικής Παιδείας και Θρησκευμάτων ανακοινούται υπό της ΣΕΛΕΤΕ εις το εκπαιδευτικόν προσωπικόν αυτής και καλούνται οι έχοντες τα οριζόμενα προσόντα, όπως υποβάλουν, εφ’ όσον επιθυμούν σχετικήν αίτησιν προς μετεκπαίδευσιν εντός προθεσμίας ουχί μικροτέρας των 15 ημερών. β)Δεν δικαιούνται μετεκπαιδεύσεως οι έχοντες τουλάχιστον διετή τοιαύτην εις την αλλοδαπήν και εις συναφή προγράμματα. 3.Το Δ.Σ. της ΣΕΛΕΤΕ ελέγχει τας αιτήσεις και τα συνοδεύοντα αυτάς δικαιολογητικά και αποκλείει δι’ ητιολογημένης αποφάσεώς του, τους μη έχοντας τα ζητούμενα προσόντα, ή μη έχοντας υποβάλει πλήρη δικαιολογητικά. 4α.Οι τελικώς επιλεγόμενοι διαγωνίζονται γραπτώς εις την ξένην γλώσσαν, πλην εκείνων οι οποίοι έχουν τίτλους σπουδών πραγρατοποιηθεισών επί διετίαν τουλάχιστον εις την χώραν, την γλώσσαν της οποίας δέον να κατέχουν. β)Ο διαγωνισμός ενεργείται παρά τριμελούς Επιτροπής εξ εκπαιδευτικών της ΣΕΛΕΤΕ, οριζομένων υπό του Διοικητικού Συμβουλίου αυτής, συνίσταται δε γραπτώς, μεν, εις την πραγμάτευσιν απλού θέματος σχέσιν έχοντος με το πρόγραμμα μετεκπαιδεύσεως, προφορικώς δε εις απλάς ερωταποκρίσεις εις την ξένην γλώσσαν. γ)Έκαστον μέλος της Επιτροπής βαθμολογεί κεχωρισμένως. δ)Ο μέσος όρος των αθροισμάτων των βαθμών της γραπτής και της προφορικής εξετάσεως αποτελεί τον βαθμόν εις την ξένην γλώσσαν. ε)Η βαθμολογική κλίμαξ ορίζεται από 1-10. Επιτυχών θεωρείται ο συγκεντρώσας τουλάχιστον τον βαθμόν πέντε (5) ως μέσον όρον. ς)Το οικείον πρακτικόν της Επιτροπής υποβάλλεται εις το Διοικητικόν Συμβούλιον της ΣΕΛΕΤΕ, το οποίον συνεκτιμών τα τυπικά και ουσιαστικά προσόντα των υποψηφίων μετά του βαθμού επιτυχίας εις την ξένην γλώσσαν όσων εξητάσθησαν, καταρτίζει πίνακα κατά σειράν αξιολογήσεως, τον οποίον υποβάλει εις το Υπουργείον Εθνικής Παιδείας και Θρησκευμάτων μετά πλήρως ητιολογημένου πρακτικού. 5.Εκ του κατά το προηγούμενον εδάφιον καταρτισθέντος πίνακος και κατά την εν αυτώ σειράν λαμβάνονται οι αποσταλησόμενοι εις την αλλοδαπήν προς μετεκπαίδευσιν. Εις τούτους χορηγείται, κατά την παρ. 1 του άρθρ. 29 του Ν.Δ. 789/70, η αντίστοιχος εκπαιδευτική άδεια, η οποία δεν δύναται να υπερβεί τα δύο έτη δια τους πτυχιούχους Ανωτάτης Εκπαιδεύσεως, ή Ανωτέρας Εκπαιδεύσεως και εφ’ όσον ο ενδιαφερόμενος έχει γίνει δεκτός υπό του οικείου ιδρύματος της αλλοδαπής. 6.Η εκπαιδευτική άδεια εφ’ όσον ορισθεί μικροτέρα του έτους χορηγείται ολόκληρος. Άλλως χορηγείται δι’ έν ημερολογιακόν έτος, παρατεινομένη δι’ έν εκάστοτε έτος μέχρι της λήξεώς της, εφ’ όσον αι σπουδαί είναι επιτυχείς. Η επιτυχία ελέγχεται δια της υποβολής υπό του μετεκπαιδευομένου, εξαμηνιαίων βεβαιώσεων του οικείου ιδρύματος. 7.Εις τους τυγχάνοντας υποτροφίας παρά ξένων Κυβερνήσεων, οργανισμών, Ιδρυμάτων κ.λ.π., χορηγείται εκπαιδευτική άδεια κατά τας κειμένας γενικάς διατάξεις, μετά των τακτικών αποδοχών του, άνευ τηρήσεως της διαδικασίας των παρ. 1 έως 5 της παρούσης, εφ’ όσον ο χορηγός της υποτροφίας βεβαιώσει την αρτίαν γνώσιν της ξένης γλώσσης και εφ’ όσον η μετεκπαίδευσις, κατά την κρίσιν του Δ.Σ. της ΣΕΛΕΤΕ είναι επωφελής δια την Σχολήν. Αι υποχρεώσεις τούτων είναι αι αυταί προς τας των αποστελομένων εις εκπαιδευτικήν άδειαν κατά τας τηρουμένας παραγράφους. 8.Υποψήφιοι επιτυγχάνοντες εις την εξέτασιν της ξένης γλώσσης, ή κατέχοντες ταύτην,  κατά τας διατάξεις της παρ. 4α της παρούσης, και καταταγέντες εις τον πίνακα αξιολογήσεως πέραν του ορισθέντος αριθμού των μετεκπαιδευθησομένων, δύναται να τύχουν εκπαιδευτικής αδείας άνευ αποδοχών εφ’ όσον το επιτρέπουν αι εις διδακτικόν  προσωπικόν  ανάγκαι της ΣΕΛΕΤΕ, τη(Μετά τη σελ. 516,452) Σελ. 516,453 Τεύχος 650-Σελ. 137 Προσωπικό Επαγγελματικών Σχολών 32.Ε.ι.24 τουμένων κατά τα λοιπά των διατάξεων της παρούσης. 9.Ανώτατον όριον ηλικίας των υποψηφίων ορίζεται το 50όν έτος. 10.Η όλη διαδικασία κρίσεως των υποψηφίων και χορηγήσεως των εκπαιδευτικών αδειών, δέον να περατούται εγκαίρως, εις τρόπον ώστε ο δικαιούχος της αδείας να ευρίσκεται εις το ίδρυμα της αλλοδαπής άμα τη ενάρξει των μαθημάτων. Η παρούσα δημοσιευθήτω δια της Εφημερίδος της Κυβερνήσεως. 